ÅRSBERETNING

**FOR**

**HALDEN SKYTTERLAG 2021**

Styret har bestått av følgende:

|  |  |
| --- | --- |
| Formann | Espen Ekeroth |
| Sekretær | Bjørn Tore Alsaker |
| Kasserer | Evert Kruithof |
| Styremedlem | Geir Svendberg |
| Styremedlem | Morten Kruithof  |
| Styremedlem | Jens Johansen |
| Ungdomsleder | Jostein Smetana |

Det har i året blitt avholdt årsmøte og leder har representert laget ved kretsmøte.

Halden Skytterlag har dette regnskapsåret 197 medlemmer, herav 3 æredes-medlemmer.

Året har vært preget av begrenset stevneaktivitet pga. Covid-19 restriksjoner. Dette har påvirket treninger, stevner og storviltprøver.

Elgbanen har vært i drift torsdager vår og høst. Primus motor for dette er Stian Rokke, Knut Lie og Knut Jørgen Nordby.

Det er i år brukt 12 kvelder og 3 lørdager på jaktprøver. Totalt er det skutt ca 380 serier. Elglagene Herrebrøden, Asak, Bø/Nordby og Bislingen har skutt på egne dager. Årsaken til at det har vært så få serier er at pga. Covid-19 så har direktoratet besluttet å la jegerne skyte opp uten trening.

Gubbeskytingen har store deler av året vært avlyst. Normalt er det siste fredag hver måned at det avholdes «gubbeskyting». I sommerhalvåret ute på 100m og på vinteren inne på 15m. Det er normalt 6-8 deltakere.

**Halden Skytterlag har i år ikke arrangert noen åpne stevner:**

**Stevne deltagelse:**

Lagets skyttere har til sammen 2 ganger deltatt på stevner, noe som er betydelig færre enn i fjor. (75 i 2002, 110 i 2003, 150 i 2004, 140 i 2005, 130 i 2006, 130 i 2007, 160 i 2008, 120 i 2009, 180 i 2010, 135 i 2011,100 i 2012,70 i 2013, 75 i 2014, 70 i 2015, 50 i 2016, 38 i 2017, 26 i 2018, 37 i 2019, 26 i 2020).

Årets landsskytterstevne ble avlyst.

**Interne skytinger:**

## Klubbmesterskap 15 meter:

Ikke skutt

**Klubbmesterskap felt:**

**Kl 3-5**

**1 Jens Johansen 27/10**

**2 Espen Ekeroth 25/15**

**3 Jostein Smetana 25/14**

**4 Fredrik Jansen 13/3**

**V73**

**1 Odd Voldberg 29/11**

**Klubbmesterskap bane:**

Ikke skutt

**Diverse pokaler:**

### Vinterpokalen

Jens Johansen 38/3

### Hus:

Snøfanger montert over inngangsdør. Nye utelys ved skytehall 15m med skumringsrele montert. Nye utelys montert i stolpe ved 100m.

**100m:**

Det har blitt laget porter og dørlås er montert. Det har vært god aktivitet og anlegget fungerer godt. Skivetrekkets motor har fått ny olje og ny pakning. Lager sjekket.

**200m:**

Banen ble ikke rigget i år pga. avlyst stevne. Dørlås standplass montert. Voldkrone må fylles opp med subus før neste stevne. Ligger klar ved grava.

Terrenget bak 200m opp mot 300m har blitt ryddet for vegetasjon.

**Elgbanen:**

Banen har vært åpen torsdager vår og høst.

**50 meter:**

50m banen har fått ny kledning, ny dør og ny lås. Ventiler montert og langvegg beiset.

**Skyteskole:**

Skyteskole har ikke blitt arrangert i år.

**Våpen:**

Skytterlaget har følgende våpen:

Kal .22: 7 stk Sauer kal .22 hvorav 1 links

Laget har solgt 2 stk kal 6.5x55 og 3 stk kal .22. Et nytt våpen kal .22 er kjøpt inn. Planen er å kjøpe 2 til.

**Økonomi:**

Lagets økonomi er stabil og god. For tiden har laget ingen aktive sponsoravtaler.

Grasrotandelen, Norsk Tipping; Laget er registrert som grasrotmottaker. Laget får 7% av det som spillerne spiller for. Dette ser ut til å utgjøre omtrent 12000,- pr år.

Laget har fått kompensert for 41.000 for tapet vi har hatt pga. Covid-19 begrensninger. Disse pengene kommer på regnskap 2022.

**Trening:**

Det har vært avholdt trening 1 gang pr uke igjennom hele året med unntak av skolens ferier. I fra påske og frem til juli så var det åpent 2 ganger i uken. Halden kommune tok initiativ før sommeren til 2 kvelder med komprimert skyteskole for ungdom. 16 påmeldte hvorav 8 møtte.

**Konklusjon:**

Aktiviteten i laget er relativt liten, men vi har en solid gjeng ungdommer som trener fast.

Lagets damegruppe har i år «fått fri» da alle stevner ble avlyst.

Laget takker også alle som har stilt opp og gjort en innsats ved stevner og dugnader.

**Hjertelig takk til alle sammen**.

For styret i Halden Skytterlag

Espen Ekeroth

Formann